సుల్తానా (నటి)

సుల్తానా (సుల్తానా రజాక్), భారతీయ తొలితరం సినిమా నటీమణి. మూకీ, టాకీ సినిమాలలో నటించింది. భారతదేశపు తొలి మహిళా సినిమా దర్శకురాలు ఫాతిమా బేగం కుమార్తె. భారతదేశ మొదటి టాకీ సినిమా ఆలం ఆరా (1931) నటి జుబేదాకు సోదరి.

జననం, కుటుంబం 
సుల్తానా గుజరాత్‌ రాష్ట్రంలోని సూరత్‌ నగరంలో జన్మించింది. తండ్రి నవాబ్ సిది ఇబ్రహీం ముహమ్మద్ యాకుత్ ఖాన్ III, తల్లి ఫాతిమా బేగం. ఆమెకు ఇద్దరు సోదరీమణులు (జుబేదా, షెహజాది) ఉన్నారు. వారిద్దరూ కూడా నటీమణులు.

వ్యక్తిగత జీవితం 
సుల్తానాకు సేథ్ రజాక్ తో వివాహం జరిగింది. కుమార్తె జమీలా రజాక్, ప్రముఖ పాకిస్థానీ క్రికెటర్ వకార్ హసన్‌ను వివాహం చేసుకుంది. ఇతను చిత్రనిర్మాత ఇక్బాల్ షెహజాద్ సోదరుడు. అతను కరాచీలో నేషనల్ ఫుడ్స్ పేరుతో వ్యాపారాన్ని నడుపుతున్నాడు.

నటనారంగం 
సుల్తానా మూకీ సినిమాల యుగంలో ప్రసిద్ధ నటిగా వెలుగొందింది. శృంగార పాత్రలలో నటించింది. 1922లో వచ్చిన వీర్ అభిమన్యు సినిమాతో నటిగా తన కెరీర్‌ను ప్రారంభించింది. ఆ తరువాత అనేక మూకీ సినిమాల్లోనూ, టాకీ సినిమాల్లోనూ నటించింది. 1947లో భారతదేశం విభజించబడినప్పుడు, ఆమె తన భర్తతో కలిసి పాకిస్తాన్‌కు వలస వెళ్ళింది. సుల్తానా ప్రోత్సాహంతో కూతురు జమీలా రజాక్ కూడా నటిగా సినిమారంగంలోకి అడుగుపెట్టింది. సుల్తాని నిర్మాతగా పాకిస్తాన్‌లో హమ్ ఏక్ హైన్ (1961) అనే సినిమాని కూడా నిర్మించింది. దీనిని ప్రముఖ స్క్రిప్ట్ రైటర్ ఫయాజ్ హష్మీ రచించాడు. ఈ సినిమా సరిగా ఆడకపోవడంతో తర్వాత ఏ సినిమాలను నిర్మించలేదు.

నటించినవి

మూకీ సినిమాలు

టాకీ సినిమాలు

నిర్మాత

మూలాలు

బయటి లింకులు 
 సుల్తానా సంక్షిప్త జీవిత చరిత్ర
 చిత్రాల జాబితా
 

భారతీయ సినిమా నటీమణులు
హిందీ సినిమా నటీమణులు
గుజరాత్ వ్యక్తులు